สงกรานต์นี้ คนเข้าห้างกันหมดรึไง ร้านอาหารคนแน่นต่อคิวยาวแทบทุกร้าน ไก่ Texas ดูเป็นทางเลือกที่ดีในเวลาหิวเร่งด่วนแบบนี้ เบื่อๆไก่ผู้พัน มาลองชิมไก่Texas ดูบ้าง
สาขานี้ ร้านกว้างนะคะ แต่วันหยุดแบบนี้คนเยอะจนโต๊ะว่างแทบไม่มีต้องรอคิวกันนิดหน่อยค่ะ
เมนูไก่ทอดก็หลากหลายดีค่ะ พนักงานบริการใช้ได้ รออาหารก็ไม่นาน

ไก่ทอด แบบ original จะรสชาติกลางๆไก่ทอดได้กรอบนอกนุ่มในดีค่ะ รสชาติไม่เข้มข้นต้องจิ้มซอสถึงจะโอเคค่ะ

ไก่ทอด แบบ spicy อันนี้เผ็ดโดดๆ (ไก่แซบผู้พันรสชาติแอบถูกปากกว่านิดนึง) ปีกไก่กรอบนอกนุ่มในดีเหมือนเดิม แต่ข้างในจะไม่สุกจนแห้งเนื้อไก่ทอดค่อนข้างฉ่ำ ชิ้นใหญ่เนื้อเยอะ เต็มอิ่มค่ะ

ข้าวไก่กรอบซอสโทริยากิ อันนี้ก็โอเค พอได้ ราคาก็โอเค แถมเพิ่ม 10฿ ได้น้ำอัดลมรีฟิว แบบไม่อั๋น

เซ็ทไก่ทอด จะมีเฟรนฟราย + น้ำอัดลมรีฟิว เพิ่ม 10 ฿ จะเลือก โคลสลอว หรือ มันฝรั่งบดก็ได้ค่ะ 
เฟรนฟราย แท่งโตนิดนึง อร่อยค่ะ ทอดมาได้กรอบนานไม่เหี่ยว ดีมากเลยค่ะ ส่วนมันฝรั่งบดนี่ก็เข้มข้นอร่อยค่ะ

มี ฮันนี่บัตเตอร์ บิสกิตแถมให้ด้วยอีก 1 รสชาติหอม หวานน้ำผึ้งด้านบนนิดๆตัวแป้งข้างล่างนุ่มหอมเนยออกเค็ม ทานละก็อร่อยไปอีกแบบค่ะ

มื้อเร่งด่วนนี้ เต็มอิ่มค่ะ จัดว่าดี น่าจะมีสาขาเยอะๆ เบื่อไก่ผู้พันที่ชิ้นหดเล็กลงเรื่อยๆแล้วละค่ะ